open-index/open-wikipedia-markdown huggingface dataset:
Սիլվիա Տամալե

**Սիլվիա Ռոզիլա Տամալե** (, ), ուգանդացի դասախոս, մարդու իրավունքների ակտիվիստ։ Մակերերեի համալսարանի իրավաբանական ֆակուլտետի առաջին կին դեկանը։

## Կրթություն
Տամալեն իրավագիտության բակալավրի աստիճան ստացել է Մակերերեի համալսարանից, իրավագիտության մագիստրոսի կոչում՝ Հարվարդի իրավաբանական դպրոցից։ 1997 թվականին Մինեսոտայի համալսարանից ստացել է սոցիոլոգիայի և ֆեմինիստական հարցերի ուսումնասիրությունների բնագավառում փիլիսոփայության դոկտորի աստիճան։ 1990 թվականին Կամպալայի Իրավունքի զարգացման կենտրոնից ստացել է լեգալ փորձառության դիպլոմ։

## Ակադեմիական կարիերա
Քեյփթաունի համալսարանի Գենդերի աֆրիկյան ինստիտուտում եղել է այցելու դասախոս, Վիսկոնսինի համալսարանում՝ այցելու գիտաշխատող։ 2003 թվականին դատապարտվել է Ուգանդայի պահպանողականների կողմից, երբ առաջարկել է, որ գեյերն ու լեսբուհիները ներառվեն «փոքրամասնություն» սահմանման մեջ։ 2004-2008 թվականներին Տամալեն եղել է Ուգանդայի Կամպալա քաղաքի Մակերերե համալսարանի իրավագիտության և իրավաբանության ֆակուլտետի դեկան։

## Մրցանակներ և կոչումներ
1993-1997 թթ.  ուսումնասիրությունները Հարվարդում շարունակելու համար ստացել է Ֆուլբրայթ-ՄաքԱրթուր կրթաթոշակ։ 2003 թվականին արժանացել է Մինեսոտայի համալսարանի միջազգային ականավոր առաջնորդության մրցանակին համալսարանում կատարած աշխատանքի համար։ 2004 թվականին արժանացել է Աֆրիկայի կանայք (Mama wa Afrika Awar) մրցանակին. աֆրիկացի կանանց հարցերով զբաղվող համաաֆրիկյան հասարակական զարգացման կազմակերպություն, որը հիմնվել է Միացյալ Թագավորությունում, իսկ աֆրիկյան գլխամասը գտնվում է Ուգանդայի Կամպալա քաղաքում։ Մարդու իրավունքների բնագավառում ծավալած գործունեության շնորհիվ 2004 թվականին Ուգանդայի կանանց հարցերով զբաղվող մի շարք կազմակերպություններ ճանաչել են նրան։

2016 թվականի հոկտեմբերի 28-ին Տամալեն դարձել է առաջին կին դասախոսը, որը Մակերերեի համալսարանում պրոֆեսոնալ  դասախոսություն է կարդացել։ Նրա դասախոսությունը վերնագրված էր «Մերկություն, բողոքի ցույցեր և օրենք», որը համալսարանում ավելի վաղ տեղի ունեցած Ստելա Նիանցիի մերկ բողոքի ոգեշնչումն էր։

## Այլ նկատառումներ
2018 թվականի մարտին Մակերերե համալսարանը Տամալեին ընտրել է ղեկավարելու բարձրագույն կրթական ուսումնական հաստատություններում «սեռական ոտնձգություն» բացահայտող հանձնաժողովը։

Իր ելույթում Տամալեն սատարել է սեռական փոքր շուրթերի ձգման ավանդական պրակտիկայի երևույթին՝ պնդելով, որ կնոջ սեռական օրգանիզմի հետ ցանկացած համեմատություն հիմնավորված չէ։

## Ընտրյալ հրապարակումներ
* 1999: *When Hens Begin To Crow: Gender and Parliamentary Politics in Uganda*
* 2006: "African Feminism: How Should We Change?"
* 2011: editor, *African Sexualities: A Reader*

## Ծանոթագրություններ

## Արտաքին հղումներ
* Համառոտ կենսագրական

Կատեգորիա:Ուգանդացի ֆեմինիստներ
Կատեգորիա:Մակերերե համալսարանի դասախոսներ
Կատեգորիա:Մինեսոտայի համալսարանի շրջանավարտներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Մակերերեի համալսարանի շրջանավարտներ
Ջեֆֆրիս Բեյ

**Ջեֆֆրիս Բեյ** (, , հաճախ օգտագործվում է Ջեյ Բեյ կրճատ անվանումը (), քաղաք ՀԱՀ Արևելյան Կապի նահանգի Սառա Բաարտման գավառի Կուգա ինքնավարությունում։

## Աշխարհագրություն
Ջեֆֆրիս Բեյը հայտնի է իր լողափերով, հատկապես աչքի է ընկնում «Դելֆին» լողափը, որը 2007 թվականից մինչև 2014 թվականն ամեն տարի ստացել է Կապույտ դրոշ մրցանակը։ Լողափերը ձգվում են քաղաքի երկու կողմերով բազում կիլոմետրերով, համարվում են սերֆինգների հանգստի և մարզումների կազմակերպման լավագույն վայրերից մեկը և զբաղեցնում է «սպորտային սերֆինգի աշխարհում 50 լավագույն վայրերի» ցանկում երկրորդ տեղը։ Քաղաքից քիչ հյուսիս անցնում է N2 ավտոմայրուղին, հարավից սահմանակից է Աստոն Բեյ քաղաքին։

## Պատմություն
left|200px
left|200px
Մեկնակերպերից մեկի համաձայն, քաղաքը կոչվել է  ՀԱՀ-ի արևելյան ափերով 1840-ական թվականներին  նավարկություն իրականացնող վաճառականական նավի նավապետ Ջեֆֆրիսի պատվին։ Մի անգամ 1849 թվականին լնդախտի համաճարակը ստիպեց նրան հանգրվանել ափի մոտ։  Այստեղ նա կառուցում է նավակառան և շուտով հասկանում, որ ուզում է մնալ այստեղ։ Արդեն հաջորդ տարի նա կառուցեց ապագա քաղաքի առաջին շենքը, ընդարձակ երկհարկանի առանձնատուն, որը բոլորը սկսեցին կոչել «Սպիտակ տուն», այստեղ տեղափոխելով իր ընտանիքին։ 1852 թվականի հունվարի 21-ին նոր բնակավայրը ստացավ «քաղաքի» (town) կարգավիճակ։ 1920-ական թվականների վերջին «Սպիտակ տունը» գնվեց Ռիլլի հարուստ ընտանիքի կողմից և վերակառուցվեց որպես խանութ։ Երկրորդ համաշխարհային պատերազմից հետո կառավարության որոշմամբ տունը քանդվեց։ Այդ ժամանակ էլ Ռիլլիները արդեն հարստացել էին և քաղաքում մեկը մյուսի ետևից բացել խանութներ, ռեստորաններ և բարեր։ Մեկ այլ մեկնակերպով նավաբեկությունից հետո Ջեֆֆրին այստեղ ափ է դուրս եկել, կամ էլ քաղաքը կոչվել է ոչ թե նրա պատվին, այլ այն առևտրականի պատվին, որն այստեղ հիմնադրել էր պտուղների ընդունման և վերամշակման կետ։

Չնայած այն հանգամանքին, որ քաղաքն ապրում էր հիմնականում ձկնորսության հաշվին, առաջին մոտորանավակներն այստեղ հայտնվեցին 1960-ականների սկզբին։ 1966 թվականին էկրան բարձրացավ սյորֆերների մասին «Անվերջ ամառ» ֆիլմը, որի շատ տեսարաններ նկարահանվել են Ջեֆֆրիս Բեյում։ 1960-ականների վերջին, 1970-ականների սկզբին Ջեֆֆրիս Բեյը դարձավ հիպիների մեծ խմբի ապաստան։ 
 
## Ժողովրդագրություն
2011 թվականի մարդահամարի տվյալներով Ջեֆֆրիս Բեյում բնակվում էր 27 107 մարդ, 10 327 տնային տնտեսություններում։ Ռասայական կազմը հետևյալն է` սպիտակներ՝ 38,9 %, սևամորթներ՝ 37,47 %, գունամորթներ՝ 22,66 %, հնդիկներ և այլ ասիացիներ՝ 0,24 %, այլ ռասաներ՝ 0,73 %: Կանայք կազմում են բնակչության 51,32 %-ը, տղամարդիկ՝ 48,68 %: Քաղաքի բնակիչները որպես մայրենի լեզու նշել են աֆրիկաանսը՝ 54,4 %-ը, կոսան՝ 28,8 %-ը, անգլերենը՝ 11,8 %-ը։

## Գրականություն
* *Sellick, W.S.J* Uitenhage, past and present: souvenir of the Centenary, 1804-1904  (1904) стр. 122, 127.

## Ծանոթագրություններ

## Արտաքին հղումներ
* Քաղաքի պաշտոնական կայք 
* Քաղաքի պաշտոնական տուրիստական կայք 
* Ջեֆֆրիս Բեյը ''surfermag.com կայքում 

Կատեգորիա:1849 թվականին հիմնադրված բնակավայրեր
Կատեգորիա:ՀԱՀ լողափեր
Կատեգորիա:Հարավաֆրիկյան Հանրապետության քաղաքներ
Կատեգորիա:Սերֆինգ
Հաջի Հեյբաթ մզկիթ

**Հաջի Հեյբաթ մզկիթ** (), 18-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։

## Պատմություն
200px|thumb|left|Հաջի Հեյբաթ մզկիթի տապանագիրը
Մզկիթը գտնվում է Շիրվանշահերի ապարանքների մոտ։ Շատ պատմական մզկիթների պես, Հաջի Հեյբաթի մզկիթի պատի վրա ևս կա արձանագրություն, որտեղ նշված է, որ, Հաջի Հեյբաթի մզկիթը կառուցվել է 1791 թվականին Հաջի Հեյբաթ Ամիր Ալի-օղլիի կողմից։ Մզկիթի ճարտարապետությունը պատկանում է Շիրվան-Ապշերոնի ճարտարապետական դպրոցին։ Մզկիթը գործում է Իչարի Շահար պետական պատմական արգելավայրի վարչության վերահսկողության ներքո։ Ներքին մուտքի մոտ կանգնած է միհրաբը։ Մզկիթը բաղկացած է ուղղանկյուն աղոթասրահից և փոքր միջանցքից։ 1998 թ. տեղի ունեցած հնագիտական պեղումների ընթացքում երկու սենյակ է հայտնաբերվել։

## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հեյդար մզկիթ

## Ծանոթագրություններ

Կատեգորիա:Բաքվի մզկիթներ
Կատեգորիա:Համաշխարհային ժառանգության օբյեկտներ այբբենական կարգով
Կակոս

**Կակոս** (*Կակի, Կակ*  «վատ», «տգեղ»), առասպելական կերպար հին հունական (հետագայում նաև՝ հին հռոմեական) դիցաբանությունում, Հեփեստոսի որդին։ Ըստ լատինական բանաստեղծների հրաշունչ մարդակեր, հսկա, ով ապրում էր Ավենտին լեռան վրա՝ Հռոմի ապագա տեղում (մեկ ուրիշ վարկածով Պալատին լեռան վրա), քարանձավում՝ շրջապատված իր կողմից կերված մարդկանց մարմինների մնացորդներով։ Կակիի եղբայրը։

Հերիոնի նախրից գողացել է Հերակլեսի չորս ցուլերին և չորս հորթերին ու հետքերը խառնելու համար, կենդանիներին պոչերից քաշ տալով տարել իր քարանձավը (որպեսզի հետքերից թվա, թե կենդանիները ոչ թե մտել, այլ դուրս են եկել քարանձավից)։ Լսելով կովերի բառաչը՝ Հերակլեսը գտնում է Կակոսին և խեղդում նրան։ Պրոպերցիայի աշխատություններում Կակոսը նկարագրվում է որպես եռակի բերանով հրեշ։

Ըստ Դիոդորոսի նկարագրության, Կակին ապրել է Պալատինում և սիրալիր ընդունելություն ցույց տվել Հերակլեսին։ Պալատինում գոյություն ունի Կակիի իջվածք՝ քարե աստիճաններով, որտեղ մի ժամանակ կանգնած էր Կակիի տունը։ Ըստ Դիոնիսոսի, նա գողացել է Հերակլեսի կովերին, Հերակլեսը սպանել է նրան մահակով, ավերել քարանձավը և տեղաշարժել Զևսի զոհասեղանը։

Ըստ էվգեմերիստական մեկնաբանության՝ Կակուսը եղել է բարբարոսների առաջնորդը, ով պարտության է մատնվել Հերակլեսի գլխավորած հելլենական բանակի կողմից։

## Գրականության մեջ
* Վերգիլիոսի մոտ (VIII, 193—267) դա կես մարդ - կես կենդանի է՝ ծուխ ու կրակ է ժայթքող, արյունռուշտ մարդասպան ։ Դանթեն վերածում է նրան մարդաձիու (կենտավրի) և իր արարքի համար տեղավորում է դժոխքի 8-րդ շրջանում։
* Դանթե Ալիգերի, Աստվածային կատակերգություն, Պերմյան գիրք, 1994, 479 էջ, isbn = 5-7625-0380-1

## Ծանոթագրություններ

Կատեգորիա:Հին հունական դիցաբանության էակներ
Կատեգորիա:Հռոմեական դիցաբանություն
Կատեգորիա:Իտալիան հին հունական դիցաբանության մեջ
Կատեգորիա:«Աստվածային կատագերգության» գործող անձինք
Սուրեն Խորենյան

**Սուրեն Վահանի Խորենյան** (), հայ նկարիչ։ Հայաստանի նկարիչների միության (1983) և ՅՈՒՆԵՍԿՕ-ի նկարիչների միջազգային ասոցիացիայի (1992) անդամ է։

Գեղանկարիչ Վահան Խորենյանի որդին է։

## Կենսագրություն
Սուրեն Խորենյանը ծնվել է 1951 թվականի օգոստոսի 27-ին, Թբիլիսիում։ 1966-1970 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1976 թվականին ավարտել է Երևանի գեղարվեստա-թատերական ինստիտուտը։ Ստեղծել է նատյուրմորտներ, բնանկարներ, դիմանկարներ, կոմպոզիցիաներ, ինչպես նաև կերամիկա-գոբելեն ձևավորման աշխատանքներ։

## Ցուցահանդեսներ
1976 թվականից մասնակցել է հանրապետական և միջազգային ցուցահանդեսների Հայաստանում, ԱՄՆ-ում, Չեխոսլովակիայում, Ֆրանսիայում, Ռուսաստանում, Բելառուսում և այլուր։

### Անհատական ցուցահանդեսներ
* Լոս Անջելես (1976)
* Չեխոսլովակիա (1978)
* Սանկտ Պետերբուրգում (1985)
* Երևան (1985, 1991, 1993, 1995, 1996, 1998, 2009, 2011)
* Փարիզ(1992, 2007)
* Մոսկվա (1995, 2009)
* Բոբրույսկ (2010 թվական, Բելառուս)

## Ստեղծագործություններ
* «Ժաննա» (1996)
* «Միայն ես» (1996)
* «Պոռթկում» (1996)
* «Անսպասելի ծաղիկներ» (1997)
* «Աշտարակի կիրճը» (2000)
*«Էդյուդ» (2000)
*«Ադաջո» (2001)
* «Նվիրում Սայաթ-Նովային» (2003)
* «Սիրո ծառ» (2005)
* «Ելեն» (2008)
* «Ցանկություն» (2008)
* «Հաղարծին» (2008)
*«Սևանը կեսօրին» (2008)
* «Դեպի հավերժություն» (եռանկար, 2011)

## Պարգևներ
Արժանացել է պատվոգրերի, շնորհակալագրերի, դիպլոմների։

## Ծանոթագրություններ

## Արտաքին հղումներ
* Գեղանկարիչ Սուրեն Խորենյանի հույսը երիտասարդներն են, «ՄԱՐԴԸ ԱՐՎԵՍՏԻՑ ՆԵՐՍ ՈՒ ԴՈՒՐՍ» շարքի նախորդ հրապարակումներ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Դմիտրի Եֆրեմով

**Դմիտրի Վլադիսլավովիչ Եֆրեմով** (ռուսերեն՝ Дми́трий Владисла́вович Ефре́мов, ապրիլի 1, 1995 թ., Ուլյանովսկ, Ռուսաստան)՝ ռուս ֆուտբոլիստ, ԲԿՄԱ ֆուտբոլային ակումբի կիսապաշտպանն է։

## Կարիերա
### Ակումբային
Ֆուտբոլով սկսել է զբաղվել 2004 թ․ Ուլյանովսկ քաղաքի Վոլգա ակումբի դպրոցում։ 2007 թ․ ֆուտբոլային կրթությունը շարունակել է Յուրի Կոնոպլյովի անվան ակադեմիայում։ 2012 թ․ հայտավորվել է Ռուսաստանի առաջնության երկրորդ դիվիզիոնում, որտեղ խաղում էր Տոլյատի քաղաքի Ակադեմիա ակումբի կազմում։ Այս ակումբի կազմում իր մեկնարկային հանդիպումն անցկացրել է ապրիլի 24-ին,երբ թիմը մրցում էր Գորնյակ ակումբի հետ (1:1)։ Այդ ժամանակ էլ ֆուտբոլիստին սկսեց հետևել ԲԿՄԱ ֆուտբոլային ակումբը, իսկ ամռանն արդեն հրավիրվեց ակումբ։ Դեկտեմբերին Դմիտրին նոր ակումբի հետ ստորագրեց 4.5 տարվա պայմանագիր։ 2013 թ․ ձմռանը ֆուտբոլիստը մինչև մրցաշրջանի սկսվելը առաջին թիմի հետ մասնակցեց բոլոր մարզական հավաքներին։

ԲԿՄԱ֊ի հիմնական կազմում իր մեկնարկային հանդիպումն անցկացրել է մարտի 9-ին, երբ Ռուսաստանի առաջնությունում իր թիմը մրցում էր Սամարայի Կռիլյա Սովետովի հետ։ Այս հանդիպումն ավարտվեց (2:0) հաշվով, իսկ Դմիտրին խաղադաշտում հայտնվեց միայն 90-րդ րոպեին փոխարինելով Զորան Տոշիչին։

2015 թ․ օգոստոսի 31-ին Եֆրեմովը վարձավճարով տեղափոխվեց չեխական Սլովան։

### Ազգային հավաքականի կազմում
2013 թ․ հունվարին Ռուսաստանի երիտասարդական հավաքականի կազմում կարողացել է դառնալ Գրանատկինի հուշամրցաշարի հաղթող և ճանաչվել մրցաշարի լավագույն խաղացող։ Ազգային հավաքականի կազմում իր մեկնարկային հանդիպումն անցկացրել է իր 20֊րդ տարեդարձի նախօրյակին, երբ թիմը ընկերական խաղ էր անցկացնում Ղազախստանի հետ (0:0)։

## Նվաճումներ
### Թիմային
#### ԲԿՄԱ (Մոսկվա)
* Ռուսաստանի չեմպիոն **(2)** 2012/13, 2013/14.
* Ռուսաստանի առաջնության արծաթե մեդալակիր **(1)** 2014/15, 
* Ռուսաստանի գավաթակիր **(1)** 2012/13.
* Ռուսաստանի սուպերգավաթակիր **(3)**։ 2013, 2014, 2018

#### Սլովան (Լիբերեց)
* Չեխիայի առաջնության բրոնզե մեդալակիր **(1)** 2015/16.

#### Ազգային հավաքականի կազմում
* Գրանատկինի հուշամրցաշարի հաղթող **(1)** 2013

### Անձնական
* Գրանատկինի հուշամրցաշարի լավագույն խաղացող **(1)** 2013

## Ծանոթագրություններ

## Արտաքին հղումներ
* Եֆրեմովը pfc-cska.com կայքում
* Եֆրեմովը premierliga.ru կայքում

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սլովան Լիբերեցի ֆուտբոլիստներ
Weekly Shonen Sunday

, մանգայի ճապոնական շաբաթաթերթ, որը հրատարակվում է Shogakukan հրատարակչության կողմից։ Շաբաթաթերթում մեծ մասամբ տպագրվում է շոնեն մանգա, որը նախատեսված են չափահաս լսարանի համար։

*Shonen Sunday* շաբաթաթերթի առաջին համարը հրատարակվել է 1957 թվականի մարտի 17-ին, այն նույն օրը, երբ թողարկվեց մրցակից *[[Shonen Magazine]]* ամսագրի առաջին համարը։ Շապիկի վրա տեղադրեցին Սիգեո Նագասիմայի լուսանկարը, որը Yomiuri Giants խմբի հայտնի մասնակիցն էր։ Չնայած այն բանին, որ sunday բառը անգլերենից թարգմանաբար նշանակում է «կիրակի», ամսագիրը հրատարակում է չորեքշաբթի օրերին։ Ամսագրի առաջին խմբագիր Տոյոդա Կիտին ցանկանում էր, որ անվանումը զուգորդվեր հանգստյան օրերի հաճելի ժամանակի հետ։

## Հրատարակված տպաքանակներ
*160,913 (2004 թ.) 
*1,068,265 (2005 թ.)
*773,062 (2009 թ.)
* 583,750 (2011 թ.)
*428,417 (2014 թ.)
*393,417 (2015 թ.)
*330,000 (2016 թ.)

## Հեղինակներ և մանգաներ, որոնք տպվում են «Shonen Sunday»-ում
* Գոսյո Այոամա
** *[[Detective Conan]]*
* Կադզուրո Նիոուե
** *[[Midori Days]]*
* Սյուն Մացուենա
** **
* Րումիկո Տակահասի
** *[[InuYasha]]*
** *[[Րանմա ½]]*
** *[[Urusei Yatsura]]*
* Կենձիրո Խատա
** *[[Hayate the combat butler]]*
* Սինոբու Օտակա
** *[[Magi|Magi: The Labyrinth of Magic]]*
* Հիրոմո Ակավարա
** *[[Silver Spoon]]*
* Կոտոյամա
** Dagashi Kashi
* Տամիկի Վակակի
** The World God Only Knows

## Տես նաև
* Shonen Jump
* Shonen Magazine

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ամսագրեր
Կատեգորիա:Մանգա
Օպերա (տորթ)

**Օպերա** (), ֆրանսիական տորթ։ Պատրաստված է նշային բիսկվիթի շերտերից(ֆրանսերենում հայտնի է որպես **')՝ ներծծված [[սուրճ]]ի [[Օշարակ (շարբաթ)|օշարակ]]ով, [[գանաշ]]ի միջուկով և սուրճի (կամ ''Grand Marnier'' [[լիկյոր]]ի) [[կրեմ]]ով և ծածակված է [[շոկոլադ]]ե [[գլազուր]]ով

Ըստ «''Larousse gastronomique''» գաստրոնոմիական [[հանրագիտարան]]ի՝ «''Opéra gâteau''-ն մանրացված [[նուշ]] և [[սուրճ]] պարունակող [[բիսկվիթ]] է՝ [[շոկոլադ]]ե միջուկով և [[գլազուր]]ով»։

== Ծագում ==
Տորթը մասսայականացվել է ֆրանսիական  ''Դալլոո'' տան կողմից, բայց նրա հստակ ծագումն անհայտ է։ Դրա ստեղծման հավակնորդներից մեկը Սիրիաք Գավիլլոնն է, ով այն ստեղծել է [[1952 թվական]]ին Լա-Մազոնե Դալլոոյում, որտեղ էլ այն անվանվել է «Օպերա» ()՝ ի պատիվ [[Ֆրանսիական]] ազգային [[օպերա]]յի։

[[Ֆրանսիացի]] [[խոհարար]], հրուշակագործ Գաստոն Լենոտրը ([[1920]] - [[2009]] թթ.) ևս հայտարարել է, որ ինքն է պատիվ ունեցել [[1960 թվական]]ին ստեղծելու այդ [[աղանդեր]]ը, չնայած ''Լե-Գաուլուա''յի [[1899 թվական]]ի գովազդն առաջարկում է "**'":

Իսկ մեկ այլ վարկածի համաձայն՝ տորթն ստեղծվել է ֆրանսիացի հրուշակագործ Լուի Կլիշիի կողմից և ներկայացվել է 1906 թվականին՝ Փարիզի ցուցահանդեսի ժամանակ։ «Օպերա»-ն Կլիշիի հրուշակարանի ֆիրմային աղանդերն էր։

## Տես նաև
* Տիրամիսու
* Տորթ
* Հացաբուլկեղեն
* Հրուշակեղեն

## Ծանոթագրություններ

## Արտաքին հղումներ
[«Օպերա» [տորթ]ի բաղադրատոմսը]

Կատեգորիա:Տորթեր
Կատեգորիա:Ֆրանսիական խոհանոց
Արնե Մայեր

**Արնե Մայեր** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Հերթա Բեռլինի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Հերթա Բեռլին
Մայերը Հերթա Բեռլինի ակադեմիայի սան է։ Իր պրոֆեսիոնալ դեբյուտը նշեց 2017 թվականի մայիսի 13-ին՝ փոխարինելով Սալոմոն Կալուին Դարմշտադտի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 19-ին՝ Եվրոպայի Լիգայի Զարյա Լուգանսկի դեմ խաղում։

## Միջազգային կարիերա
Մայերը ներկայացրել է Գերմանիան տարբեր տարիքային երիտասարդական հավաքականներում։ 2016 թվականին նա Գերմանիայի Մ17 հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում և գոլային փոխանցման հեղինակ դառնալով Ավստրիայի դեմ խաղում, իսկ Գերմանիան դուրս մնաց կիսաեզրափակչում՝ 1-2 հաշվով պարտվելով Իսպանիային։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 27-ի դրությամբ*

## Նվաճումներ
### Անհատական

* Ֆրից Վալտերի մեդալ. 2016 (Բրոնզ Մ17)
* Ֆրից Վալտերի մեդալ. 2018 (Արծաթ Մ19)

## Ծանոթագրություններ

## Արտաքին հղումներ
* Մայերի պաշտոնական Ինստագրամի էջը
* Մայերը transfermarkt-ում
* Մայերը soccerbase.com-ում
* Մայերը WhoScored.com կայքում
* Մայերը Հերթա Բեռլինի պաշտոնական կայքում 
* Մայերը Բունդեսլիգայի պաշտոնական կայքում
* Մայերը ՈՒԵՖԱ-ի պաշտոնական կայքում

Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Թխման կաղապար

[350px|մինի|[XIX դարի վերջի և  XX դարի սկզբի թխման կաղապարներ]]
**Թխման կաղապար**, հացի, հացաբուլկեղենի, հրուշակեղենի (կարկանդակների, տորթերի և թխվածքաբլիթների) և այլ ուտեստների պատրաստման համար կիրառվող խոհանոցային կահկարասու առարկա՝ միկրոալիքային վառարանի, հացթխման վառարանի կամ հրուշակարանի վառարանի օգտագործմամբ։ Թխման առաջին կաղապարները կերամիկայից էին։ Այժմ առավել տարածված են էմալապատ կամ ցինկապատ մետաղից պատրաստված թխման կաղապարները՝ հաճախ հրակայուն ծածկույթով։ Բացի այդ, արտադրվում են նաև թխման թափանցիկ կաղապարներ, որոնք պատրաստվում են բորոսիլիկատե ապակուց։ Վերջին շրջանում ավելի հաճախ են հանդիպում թխման սիլիկոնե կաղապարները, որոնք, ի տարբերություն մետաղյա կաղապարների, ճկուն են, ինչն ավելի հարամրավետ է պատրաստի թխուկը հանելու համար։

Թխման կաղապարը հեղուկ խմորն (կաթնահունց կամ բիսկվիթային) ու յուղալի միջուկները պաշտպանում է արտահոսքից, մինչ դրանցում պարունակվող սպիտակուցը վառարանի բարձր ջերմաստիճանից մակարդվի և թանձրացնի զանգվածը։ Այդ իսկ պատճառով դրոժային խմորից պատրաստված հացաբուլկեղենի համար թխման կաղապարներ հազվադեպ են օգտագործվում։ Առանց հրակայուն ծածկույթի կաղապարներն անհրաժեշտ է յուղապատել, որպեսզի պատրաստի թխուկը չկպչի կաղապարին։ Յուղապատված կաղապարների մեջ երբեմն նաև ալյուր կամ մանրացված պաքսիմատ են ցանում։

Կեքսերի, պանետոնեի, կուլիչների թխման խոր կաղապարները փոխառնված են կաթսաներից և չուգունե անոթներից, ավելի ուշ կենտրոնում առաջացած անցքը ծառայում էր ջերմաստիճանի հավասարաչափ բաշխման համար։ Ուղղանկյունաձև կաղապարներն ունեն գրեթե հավասար բարձրություն և լայնություն և սովորաբար օգտագործվում են կաթնահունց խմորի, մսակարկանդակի և հացի թխման համար։ Տափակ, քանդովի կաղապարները սովորաբար շրջանաձև են և կազմված 2 մասից՝ կարգավորվող լայնությամբ կողմնային պատից և հիմքից, և օգտագործվում է տորթերի թխման համար։ Բացի մեծերից, կան նաև թխման մանր կաղապարներ (օրինակ՝ մաֆինների)՝ տապակի ձևով, և կաղապարներ՝ Սուրբծննդյան կամ զատկային թխվածքաբլիթների։ Երկար, ուղղանկյունաձև, բաժականման բոքոն հացի, ինչպես և հենց բոքոնի թխման կաղապարներն ստացել են «պուլման հաց» անունը՝ երկաթուղու պուլման վագոնի համանմանությամբ։

## Պատկերասրահ

Baking mold Mari Louvre AO18902.jpg|Թխման ամենահին կաղապարներից, Սիրիա: Մ.թ.ա. II հազարամյակ: Լուվրի ցուցադրություն:
Napfkuchen-Form.jpg|Կեքսերի և գուգելհուպֆերի թխման սիլիկոնե և մետաղյա, շրջանաձև կաղապարներ
Loaf pans.JPG|Ապակյա և մետաղյա կաղապարներ


## Ծանոթագրություններ

## Տես նաև
* Տապակ
* Տորթ
* Փուռ

## Գրականություն
* 
* 
* 

Կատեգորիա:Խոհանոցային գործիքներ
Արիյանետ Մուրիչ

**Արիյանետ Մուրիչ** (, ), կոսովացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Նոթինգհեմ Ֆորեստի և Կոսովոյի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Մանչեսթեր Սիթի
Մուրիչը Մանչեսթեր Սիթիի ակադեմիայի սան է։ Իր առաջին պրոֆեսիոնալ պայմանագիրը կնքեց 2017 թվականի հուլիսի 27-ին։ 2018 թվականի հուլիսի 31-ին Մուրիչը 1 տարվա վարձավճարով միացավ ՆԱԿ Բրեդային։ Իր պրոֆեսիոնալ դեբյուտը նշեց օգոստոսի 18-ին՝ Դե Գրաֆսխապի դեմ խաղում։ Օգոստոսի 2-ին Մանչեսթեր Սիթին հետ կանչեց Մուրիչի վարձավճարը՝ փոխարինելու համար վնասվածք ստացած Կլաուդիո Բրավոյին։ Իր դեբյուտը ակումբի կազմում նշեց սեպտեմբերի 25-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Օքսֆորդ Յունայթեդի դեմ խաղում։ 2018-19 մրցաշրջանում Մուրիչը անցկացրեց 5 հանդիպում՝ Մանչեսթեր Սիթիի հետ հաղթելով Անգլիայի գավաթն ու Անգլիայի լիգայի գավաթը։

2019 թվականի հուլիսի 9-ին Մուրիչը 1 տարվա վարձավճարով միացավ Նոթինգհեմ Ֆորեստին։ Իր դեբյուտը ակումբի կազմում նշեց օգոստոսի 3-ին՝ թիմի մեկնարկային կազմում խաղադաշտ դուրս գալով Վեստ Բրոմվիչ Ալբիոնի դեմ խաղում։

## Միջազգային կարիերա
Մուրիչը իրավասու էր ներկայացնել Կոսովոն, Շվեյցարիան և Չեռնոգորիան միջազգային ասպարեզում։ Իր դեբյուտը Չեռնոգորիայի մինչև 21 տարեկանների երիտասարդական հավաքականի կազմում նշեց 2017 թվականի սեպտեմբերի 5-ին՝ Բոսնիա և Հերցեգովինայի դեմ խաղում, սակայն հեռացվեց խաղադաշտից այս հանդիպման 85-րդ րոպեին։ 2018 թվականի օգոստոսի 26-ին Կոսովոյի ֆուտբոլի ֆեդերացիան հայտարարեց, որ Մուրիչը համաձայնվել է հանդես գալ Կոսովոյի ազգային հավաքականի կազմում։

Կոսովոյի ազգային հավաքականում իր դեբյուտը Մուրիչը նշեց 2018 թվականի նոյեմբերի 20-ին՝ թիմի մեկնարկային կազմում խաղադաշտ դուրս գալով Ադրբեջանի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 15-ի դրությամբ*

### Միջազգային վիճակագրություն
*2019 թվականի սեպտեմբերի 15-ի դրությամբ*

## Նվաճումներ
### Ակումբային
**Մանչեսթեր Սիթի**

* Անգլիայի գավաթ. 2018–19
* Անգլիայի լիգայի գավաթ. 2018–19

## Ծանոթագրություններ

## Արտաքին հղումներ
* Մուրիչի պաշտոնական Ինստագրամի էջը
* Մուրիչը transfermarkt-ում
* Մուրիչը soccerbase.com-ում
* Մուրիչը WhoScored.com կայքում
* Մուրիչը Մանչեսթեր Սիթիի պաշտոնական կայքում 
* Մուրիչը Նոթինգհեմ Ֆորեստի պաշտոնական կայքում
* Մուրիչը Պրեմիեր Լիգայի պաշտոնական կայքում
* Մուրիչը Չեռնոգորիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի դարպասապահներ
Կատեգորիա:Պրեմիեր Լիգայի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Բարնլիի ֆուտբոլիստներ
Եվրասիական զարգացման բանկ

**Եվրասիական զարգացման բանկ** (**ԵԱԶԲ**), տարածաշրջանային զարգացման բանկ հիմնադրված Ռուսաստանի և Ղազախստանի կողմից 2006 թվականին։ 
Ներկայումս բանկն ունի վեց անդամ պետություններ տեղակայված Ասիայում և Եվրոպայում, ներառյալ Հայաստանը, Բելառուսը, Ղրղզստանը և Տաջիկստան։ Այլ երկրները և միջազգային կազմակերպությունները կարող են դառնալ բանկի անդամ` ստորագրելով հիմնադիր պայմանագիր։

## Անդամ երկրներ
* Հայաստան
* Բելառուս
* Ղազախստան
* Ղրղզստան
* Տաջիկստան
* Ռուսաստան

## Պատմություն և գործառնություններ

ԵԱԶԲ-ն ստեղծել է Ռուսաստանի և Ղազախստանի նախագահների նախաձեռնությամբ` ստորագրելով միջազգային համաձայնագիր 2006 թվականի հունվարի 12-ին։

Բանկը սկսել է իր գործունեությունը 2006 թվականի հունիսին, եր ընդունվեցին համապատասխան կանոններ և համաձայնագիրը սկսեց գործել։ Հայաստանը և Տաջիկստանը միացել են ԵԱԶԲ-ին 2009 թվականից, Բելառուսը` 2010 թվականից և Ղրղզստանը` 2011 թվականից։

Բանկի նպատակն է խթանել անդամ երկրներում ներդրումային ակտիվությունը, զարգացնել շուկայական տնտեսությունը, խթանել տնտեսական աճը և լուծել այլ տնտեսական խնդիրներ։

Բանկի բաժնեհավաք կապիտալը կազմում է 7 միլիարդ ԱՄՆ դոլար։ Անդամ երկրները ունեն հետևյալ բաժնեմասերը. Ռուսաստան` 65,97%, Ղազխստան` 32,99%, Բելառուս 0,99%, Տաջիկստան` 0,03%, Հայաստան` 0,01% և Ղրղզստան` 0,01%։
 
ԵԱԶԲ գործունեությունը կարգավորվում է միջազգային իրավունքով։ Այսպիսով բանկն ունի.
* միջազգային կարգավիճակ, 
* ունի որոշակի իրավունքներ իր անդամ երկրներում,
* ունի հատուկ կարգավիճակ, որոնք տալիս են որոշակի առավելություններ իր անդամ երկներում, այդ թվում սեփականության և արդարադաական իմունիտետ, հատուկ հարկային արտոնություններ, որոշ գնային և այլ ռիսկերից երաշխավորություն ըստ անդամ երկրների բանկային օրենսդրությունների,
* գերադասելի վարկատուի կարգավիճակ։

Բանկի գլխամասը գտնվում է Ղազախստանի Ալմաթի քաղաքում։

ԵԱԶԲ-ն մասնաճյուղ ունի Սանկտ Պետերբուրգում և ներկայացչություններ Աստանայում, Բիշկեկում, Դուշանբեում, Երևանում, Մինսկում և Մոսկվա։

Բանկն ունի միջազգային կազմակերպության կարգավիճակ։ 2013 թվականին Տնտեսական կոոպերացիայի և զագացման կազմակերպությունը ճանաչել է ԵԱԶԲ-ին որպես ֆինանսական ինստիտուտ 3 ռիսկի դասակարգմամբ և գնորդի ռիսկի դասարակագման SOV/CC0 աստիճանով։
  
ԵԱԶԲ-ն խորհրդատուի կարգավիճակ ունի.
* Միավորված ազգերի կազմակերպության գլխավոր ասամբլեայում 2007 թվականից, 
* ՄԱԿ-ի Առևտրի և զարգացման համաժողովում 2009 թվականից,
* Փողերի լվացման և ահաբեկչության ֆինանսավորման դեմ պայքարի Եվրասիական խմբում 2008 թվականից,
* Միջազգային ներդրումային բանկում 2014 թվականից։

ԵԱԶԲ-ն.
* Ղազախստանի ֆոնդային բորսայի, Միջազգային կապիտալի շուկայի ասոցացիայի, Սվոպի և ածանցյալ գործիքների միջազգային ասոցացիայի ու ՆԱՍԴԱՔ ՕԷՄԷՔՍ Արմենիայի անդամ է,
* Համաշխարհային տնտեսական ֆորումի անդամ 2014 թվականից
* Բազմագործառույթ ֆինանսական կազմակերպությունների անդամ 2012 թվականից։

## Տես նաև
*Անկախ Պետությունների Համագործակցություն
*Մաքսային միություն
*Եվրասիական տնտեսական միություն

## Ծանոթագրություններ

* ԵԱԶԲ պաշտոնական կայքէջ 

Կատեգորիա:ԱՊՀ
Կատեգորիա:Եվրասիա
Կատեգորիա:Առևտրային դաշինքներ
Կատեգորիա:Հայ-ռուսական հարաբերություններ
Կատեգորիա:Հետխորհրդային դաշինքներ
Կատեգորիա:Միջազգային տնտեսական կազմակերպություններ
Մեծ Լիմպոպո անդրսահմանային պարկ

**Մեծ Լիմպոպո անդրսահմանային պարկ** (), աֆրիկյան Զիմբաբվե, Մոզամբիկ և ՀԱՀ պետությունների տարածքում ներկայումս ձևավորվող բնական պարկ, որի տարածքը կազմում է 37572 կմ²։ Պարկի զարգացման երկրորդ փուլում նրա տարածքը կհասնի մինչև 100000 կմ², որը «Մեծ Լիմպոպոն» կդարձնի աշխարհի ամենախոշոր բնական պարկը։
մինի|Մեծ Լիմպոպո անդրսահմանային պարկի ուրվագիծը

## Պատմություն
Պարկի ստեղծման հուշագիրը ստորագրվել է 2000 թվականի նոյեմբերի 10-ին։ Ապագա պարկը ի սկզբանե կոչվել է Գազա-Կրյուգեր-Գոնառեժուի անդրսահմանային պարկ, սակայն 2001 թվականի հոկտեմբերին որոշվեց նրան տալ ներկայիս անվանումը։ 2002 թվականի դեկտեմբերի 9-ին պետությունների ղեկավարները, որոնց տարածքում ձևավորվել էր պարկը ստորագրեցին համաձայնագիր դրա ստեղծման վերաբերյալ։ Առաջին կենդանիներն անցան ազգային պարկերի նախկին սահմանները 2001 թվականի հոկտեմբերի 4-ին։ Այդ ժամանակից ի վեր հանվեցին ավելի քան 50 կմ արգելափակոցներ կենդանիների անխոչընդոտ տեղաշարժն ապահովելու նպատակով։ 2013 թվականի հոկտեմբերից Մոզամբիկի և ՀԱՀ-ի միջև գործում է հատուկ սահմանային անցակետ «Մեծ Լիմպոպո» այցելող զբոսաշրջիկների անցման համար։

## Ֆաունա
Պարկում կան վայրի կենդանիների աշխարհի տարբեր ներկայացուցիչներ, այդ թվում՝ հարավային սպիտակ ռնգեղջյուր, հարավաֆրիկյան ընձուղտ, կապույտ գնու, աֆրիկյան ընձառյուծ, հարավային առյուծ, հարավային վագրակատու, մանգուստներ և բծավոր բորենիներ։

## Պարկի կազմ
«Մեծ Լիմպոպո» անդրսահմանային պարկը ներառում է ՀԱՀ-ի, Մոզամբիկի և Զիմբաբվեի տարածքում գործող նախկին մասնավոր և պետական,  բնական պարկերն ու արգելոցները։ 
*Կրյուգերի ազգային պարկ (ՀԱՀ)
* Լիմպոպո ազգային պարկ (Մոզամբիկ)
* Բանյինե ազգային պարկ (Մոզամբիկ)
* Զինավի ազգային պարկ (Մոզամբիկ)
* Մապուտո փղի արգելոց (Մոզամբիկ)
* Գոնառեժու ազգային պարկ (Զիմբաբվե)

## Ծանոթագրություններ

## Արտաքին հղումներ
* Great Limpopo Park
* Peace Parks Foundation
* SANParks Official Site
* Great Limpopo

Կատեգորիա:2002 հիմնադրումներ Զիմբաբվեում
Կատեգորիա:2002 հիմնադրումներ Հարավաֆրիկյան Հանրապետությունում
Կատեգորիա:2002 հիմնադրումներ Մոզամբիկում
Կատեգորիա:2002 հիմնադրված բնության հատուկ պահպանվող տարածքներ
Կատեգորիա:Զիմբաբվեի ազգային պարկեր
Կատեգորիա:Հարավաֆրիկյան Հանրապետության ազգային պարկեր
Կատեգորիա:Մոզամբիկի ազգային պարկեր
JR (երգիչ)

**Կիմ Ջոնգ Հյոն** (հանգըլ՝ 김종현, հանջա՝ 金鍾炫, կոր․ նոր․ ռոմ․՝ Gim Jong-hyeon, ), առավել հայտնի բեմական **JR** անվամբ, հարավկորեացի երգիչ, դերասան և հարավկորեական NU'EST բոյ-բենդի առաջնորդ։ Հայտնի է նաև 2017 թվականին  *[[Produce 101 Season 2]]* հեռուստասերիալում մասնակցությամբ։

## Կարիերա
JR-ը նկարահանվել է Orange Caramel-ի "Bangkok City" տեսահոլովակում։ Համատեղ կատարում է ունեցել Յուիի "Sok Sok Sok" երգում։

### 2012–ներկա։ NU'EST և սոլո գործունեություն

2012 թվականի մարտի 15-ին JR-ը որպես հիմնական ռեփեր, հիմնական պարող և խմբի առաջնորդ առաջնաելույթ է կատարել NU'EST խմբում։

JR-ը մասնակցել է "Produce 101 Season 2" հեռուստատեսային ռեալիթի շոուին՝ գրավելով 14-րդ հորիզոնականը։ Շարունակելով *Produce 101 Season 2*-ի հետ համագործակցությունը՝ JR-ը դառնում է Labiotte կոսմետիկ ընկերության մոդել։ JR-ը նաև մասնակցություն է ունեցել JTBC հեռուստաալիքի եթերում հեռարձակվող "Night Goblin" շոուին որպես մշտական հյուր, իսկ tvN հեռուստաալիքի եթերում հեռարձակվող Shadow Singer երաժշտական հաղորդմանը՝ որպես գնահատող։

2018 թվականի հունիսի 27-ին հաստատվել է Mnet հեռուստաալիքի եթերում հեռարձակվելիք "Mnet Love" ռեալիթի շոու JR-ի մասնակցությունը։

## Սկավառակագրություն
### Սինգլներ

## Ֆիլմագրություն
### Ֆիլմեր

### Հեռուստասերիալներ

### Հեռուստատեսային հաղորդումներ

## Ծանոթագրություններ

Կատեգորիա:21-րդ դարի երգիչներ
Կատեգորիա:NU'EST խմբի անդամներ
Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Մարի Օկվակոլ

**Մարի Ջոսի Նախանդա Օկվակոլ** (, ), ուգանդացի համալսարանի պրոֆեսոր, ակադեմիկական աշխատակից, կենդանաբան և համայնքի ղեկավար։ Նա Ուգանդայի ինը պետական համալսարաններից մեկի՝ Բասիտեմայի համալսարանի փոխտնօրեն (2006 թ., հոկտեմբեր)։

## Կենսագրություն
Մարի Օկվակոլը ծնվել է 1951 թվականին Արևելյան Ուգանդայի Իգանգա շրջանի Նամունյումյա գյուղում։ Սովորել է տեղի տարրական դպրոցում, այնուհետև հաճախել է աղջիկների համար նախատեսված ավագ դպրոց (Mount Saint Mary's College Namagunga):

1974 թվականին Մակերերեի համալսարանից ստացել է կենդանաբանության բակալավրի կոչում, 1976 թվականին նույն համալսարանից՝ գիտության մագիստրոսի կոչում, Կենդանաբանության բնագավառում փիլիսոփայության դոկտորի աստիճան ստացել է 1992 թվականին։

## Գործունեություն
1974 թվականին Մակերերի համալսարանն ավարտելուց հետո Մարի Օկվակոլը նույն համալսարանի Գիտության ֆակուլտետում աշխատել է որպես ասիստենտ և անմիջապես սկսել ուսումը մագիստրատուրայում, որն ավարտել է 1976 թվականին և նշանակվել դասախոս։ 1988 թվականին դարձել է ավագ դասախոս։ Միացյալ Թագավորությունում ընդունվել է Օքսֆորդի համալսարան դոկտորական ծրագրի համար, սակայն Ուգանդայում ընտանեկան պարտականությունների կատարման պատճառով չի կարողացել շարունակել ուսումը։ Տեղափոխվել է Մակերերեի համալսարան, որն ավարտել է 1992 թվականին։ 2004 թվականին Գուլուի համալսարանի կազմավորման ժամանակ նշանակվել է փոխտնօրեն` պաշտոնավարելով մինչև 2006 թվական, երբ նշանակվել է Բասիտեմայի համալսարանի փոխտնօրեն։

## Այլ պարտականություններ
Պրոֆեսոր Օկվակոլը 1992 թվականին հիմնադրված և 32 աֆրիկյան երկրներում գործող Աֆրիկյան կանանց մանկավարժների ֆորումի (FAWE) անդամ է, որի նպատակն է գենդերային դաստիարակչական կրթության միջոցով բարձրացնել կանանց և աղջիկների դերը։ Կազմակերպության անդամների թվում են իրավապաշտպաններ, գենդերային մասնագետներ, հետազոտողներ, կրթական քաղաքականություն մշակողներ, բուհերի փոխնախագահներ և կրթության նախարարներ։ Կազմակերպության գլխամասը գտնվում է Նայրոբիում, տարածաշրջանային գրասենյակներ ունի Դակարում։ Պրոֆեսոր Օկվակոլի աշխատանքները տպագրվել են պրոֆեսիոնալ ամսագրերում, իր մասնագիտական ոլորտում գրել է գիտական գրքերի նյութեր։ 2014 թվականի մայիսին նշանակվել է «Ուգանդայի ազգային քննությունների խորհրդի» (UNEB) նախագահ։

## Ծանոթագրություններ

Կատեգորիա:Ուգանդացի դասախոսներ
Կատեգորիա:Մակերերեի համալսարանի շրջանավարտներ
Գործազուրկ

**Գործազուրկ**, Աշխատանքի միջազգային կազմակերպության ընդունված սահմանման համաձայն՝ **գործազուրկ** պետք է համարել այն մարդկանց, ովքեր որոշակի ժամանակահատվածի համար միաժամանակ բավարարել են հետևյալ երեք պայմաններին.
# Չեն ունեցել աշխատանք կամ եկամտաբեր զբաղմունք.
# Ակտիվորեն փնտրել են աշխատանք կիրառելով բոլոր միջոցները, այսինքն՝ դիմել են զբաղվածության պետական և (կամ) մասնավոր ծառայություն, աշխատանք են փնտրել իրենց ծանոթների, բարեկամների, աշխատանքային հայտարարությունների միջոցով կամ կամայական այլ եղանակով՝ այդ ժամանակահատվածին նախորդող 4 շաբաթների ընթացքում.
# Պատրաստ են եղել անմիջապես (այսինքն՝ առաջիկա 2 շաբաթվա ընթացքում) անցնել աշխատանքի։

Գործազուրկ են համարվում նաև անձինք, ովքեր դիտարկվող ժամանակահատվածին նախորդող 4 շաբաթվա ընթացքում չեն ունեցել և չեն փնտրել աշխատանք, քանի որ արդեն գտել են և կանցնեն աշխատանքի առաջիկա 2 շաբաթվա ընթացքում։
Բացի վերոգրյալից Զբաղվածության պետական ծառայությունում գրանցված գործազուրկ են համարվում տարիքային կենսաթոշակի իրավունք տվող տարիքը չլրացած՝ աշխատանք փնտրող և «Զբաղվածության մասին» Հայաստանի օրենքով նախատեսված գործունեության որևէ տեսակով չզբաղված անձինք, ովքեր աշխատանք են փնտրում և այն գտնելու նպատակով հաշվառված են զբաղվածության պետական գործակալությունում, պատրաստակամ են անցնել հարմար աշխատանքի և գործակալության կողմից ստացել են գործազուրկի կարգավիճակ։

## Ծանոթագրություններ

Կատեգորիա:Աշխատանքային իրավունք
Միրտա Լեգրան

**Ռոզա Մարիա Խուանա Մարտինես Սուարես** (, բեմական անունը՝ Մարտա Լեգրան, ), արգենտինացի դերասան և հեռուստահաղորդավարուհի։ Կինոյում կարիերան սկսել է 13- ամյա զույգ քրոջ՝ Սիլվիա Լեգրանի հետ։

## Կենսագրություն
Ապագա դերասանուհին իր զույգ քրոջ հետ ծնվել է 1927 թվականին Վիլլա Կանաս փոքրիկ քաղաքում, որը գտնվում է  Արգենտինայի արևելքում։ 1934 թվականին հորից բաժանվելուց հետո, նրաք մոր հետ տեղափոխվում են Ռոսարիո, լավագույն կրթություն ստանալու նպատակով։ Բացի ընդհանուր կրթությունից, երեխաները ընդունվում են թատերական ստուդիա քաղաքային թատրոնում։ 1939 թվականին աղջիկներին առաջարկեցին «Նինիի դաստիարակությունը» ֆիլմում դերեր։ Հաջողությունները շարունակվում էին, և արդեն հաջորդ տարի քույրերը նկարահանվել էին երկու կինոնկարներում։ Արգենտինայի հեղինակավոր Lumiton կինոստուդիան հինգ տարով պայմանագիր է կնքում նրանց հետ։ Այդ շամանակաշրջանում աղջիկները միասին նկարահանվել են 10 ֆիլմում։ Մյուս այլ «մենակատար» աշխատանքների շարքում լայնորեն հայտնի է «Սաֆո, մեկ կրքի պատմություն» (անգլ., Safo, historia de una pasión, 1943) ֆիլմը։ 1945 թվականին  Լեգրանը ստացավ Սիլվեր, Սիլվեր Կոնդոր մրցանակը «Փոքրիկ լեդի Պերեսը» ֆիլմի դերի համար (անգլ., La pequeña señora de Pérez, 1944):

1945 թվականին Միրտան ծանոթանում է ֆրանսիական ծագում ունեցող ռեժիսոր Դանիել Տինայրեի հետ և հաջորդ տարի ամուսնանում նրա հետ։ Ամուսնու հետ ամուսնությունը թույլ է տալիս նրան ավելի շատ նկարահանվել։ Նրա ֆիլմերից հայտնի են՝ «Ֆանտազիայի վաճառողուհի»  (, 1950 год), «Սերը չի մահանում» (, 1955 год), որտեղ Լեգրանը աշխատել է այնպիսի աստեղրի հետ, ինչիպիսիք են Տիտա Մերելյոն և Ժուլի Մարենոն։

1957 թվականից սկսած նա իրեն փորձում է հեռուսատատեսության ոլորտում։ 1960-ականների վերջին նրա համար կազմակերպեցին «Ճաշ աստղերի հետ» (), որոնցից յուրաքանչյուր հաղորդման հրաշալի ճաշի ժամանակ Միրտա Լեգրանին հարցազրույցներ է վերցնում հայտնի քաղաքական գործիչներից, դերասաններից, գործարարներց։ Հաղորդումները մեծ արդյունք գրանցեցին և հետագայում անվանափոխվեց «Ճաշ Միրտա Լեգրանի հետ»։

## Ծանոթագրություններ

Կատեգորիա:Արգենտինացի դերասաններ
Կատեգորիա:Արգենտինացի դերասանուհիներ
Կատեգորիա:Թատրոնի դերասանուհիներ
Դիլան Բրյուս

**Դիլան Բրյուս** (, ), կանադացի հեռուստատեսային դերասան և մոդել։

## Կյանք և կարիերա
Բրյուսը ծնվել է Վանկուվերում՝ Բրիտանական Կոլումբիայում։ Սովորել է Վաշինգտոն նահանգի Սիեթլի Վաշինգտոնի համալսարանում, որտեղ և սկսվել է Դիլանի ֆոտոմոդելի կարիերան։ Տեղափոխվելով Լոս Անջելես՝ սկսել է իր դերասանի կարիերան՝ ստանալով դեր «Կրքեր» սերիալում։ 2007 թվականին ստանում է առաջին մշտական դերը հեռուստատեսությունում՝ «Ինչպես է պտտվում աշխարհը» սերիալում։

2013 թվականին սկսել է խաղալ «Մութ երեխա» սերիալում, որում խաղում էր նաև Տատյանա Մասլանին։ 2013-2014 թվականներին խաղացել է «Նետ» սերիալում։ 2014 թվականին Բրյուսը նկարահանվել է «Ձեղնահարկի ծաղիկները»  ֆիլմում Lifetime հեռուստաալիքի համար, այնուհետև նկարահանվել է «Ծաղկաթերթերը քամու մեջ» սերիալում։ 2015 թվականին նկարահանվել է «Հերոսները» սերիալում։

## Ֆիլմագրություն

## Ծանոթագրություններ

Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Էլվիրա Ավագյան

**Էլվիրա (Էլլա) Վիկտորովնա Ավագյան** (, ),  խորհրդային նկարիչ-մուլտիպլիկատոր, բեմադրող նկարիչ, մուլտֆիլմերի սցենարիստ և ռեժիսոր։

## Կենսագրություն
* 1967 - ավարտել է Մոսկվայի գեղարվեստի տարածաշրջանային ուսումնարանը,
* 1973 - ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի գեղարվեստի ֆակուլտետը,
* 1973-1978 - «Սոյուզմուլտֆիլմ» ստուդիայի նկարիչ-մուլտիպլիկատոր,
* 1978- 1991 - «Հայֆիլմ» ստուդիայի մուլտֆիլմերի ռեժիսոր և նկարիչ,
* 1992 - «Սոյուզմուլտֆիլմ» ստուդիայի ռեժիսոր։

## Ֆիլմագրություն
### Ռեժիսոր

* 1979 - «Կախարդական ծիածան»
* 1980 - «Ծանոթ դեմքեր» 
* 1986 - «Հսկան, ով երազում էր ջութակ նվագել» 
* 1987 - «Սովորական, վտանգավոր արկած» 
* 1992 - «Փղի մեծ ճակատամարտը կետի դեմ» 
* 1993 - «Ուրախ կարուսել № 26. Եթե քարը նետենք վերև» 
* 1995 - «Ուրախ կարուսել № 28. Բիգելո աղջնակը կամ ծամոնի պատմություն» 
* 2000 - «Ուրախ կարուսել № 32. Աշխարհում ի՞նչ չկա» 
* 2001 - «Ուրախ կարուսել № 33. Թռչողը» 
* 2003 - «Ասպետական սիրավեպ» 
* 2005 - «Տոնածառի գողերը» 
* 2008 - «Գեղեցիկ գորտը»
* 2012 - «Ուրախ կարուսել № 34. Ինչպե՞ս է ճչում կոկորդիլոսը»

### Բեմադրող նկարիչ
* 1976 - «Մանկական ալբոմ»

## Փառատոներ և մրցանակներ
* 2002 - «Սուզդալ-2002» անիմացիոն ֆիլմի ռուսական բաց փառատոն, Ժյուրիի դիպլոմ` «Թռչողը» ֆիլմի համար (ռեժիսոր Էլլա Ավագյան)` որպես երեխաների համար առավել գրավիչ ֆիլմ։
* 2013 - XXII Միջազգային «Ոսկե դյուցազն» կինոֆորումի «Անիմացիոն ֆիլմեր» մրցույթի դիպլոմ՝ «Գեղարվեստական ներդաշնակ լուծման համար» («Ինչպես է ճչում կոկորդիլոսը» մուլտֆիլմ, ռեժիսոր` Էլվիրա Ավագյան)։

## Գրականություն
* . с.47-48.

## Ծանոթագրություններ

## Արտաքին հղումներ
* 
* Авакян Эльвира Викторовна на Аниматор.ру

Կատեգորիա:Խորհրդային մուլտիպլիկատորներ
Կատեգորիա:ՎԳԻԿ-ի շրջանավարտներ
Աբդլնուր

**Աբդլնուր**, արաբական ծագումով հայկական արական անձնանուն։ Ծագում է արաբերեն عبد النور (‘Abd-ul-nūr) անունից, որը նշանակում է «Լույսի որդի»։ Անսովոր անուն է նույնիսկ մուսուլմանների մեջ։ Հայերի մեջ գործածվել է մի անգամ, աղավաղված ձևով։

## Հայտնի անվանակիրներ
* Ապտնոր, Ֆարաճի որդին (1478).

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 15 
* «Ցուցակ հայերէն ձեռագրաց Հալէպի», կազմող՝ արք. Արտավազդ Սյուրմեյան, Հատոր Ա, Երուսաղեմ, 1935, էջ 97ա

Կատեգորիա:Հայկական արական անձնանուններ
Հաջի Սուլթանելի մզկիթ

**Հաջի Սուլթանելի մզկիթ** (),  20-րդ դարի սկզբին կառուցված մզկիթը; Այն նաև հայտնի է որպես «Սուլթանելի» մզկիթ; Ճարտարապետը Զիվեր բեկ Ախմադբեկովն է։ Պատկանում է Կովկասի մուսուլմանների վարչությունը։

## Պատմություն
ձախից|մինի|150px|Հաջի Սուլթանելի մզկիթ
Հաջի Սուլթանելի մզկիթը կառուցվել է 1904-1910 թվականներին միլիոնատեր Հաջի Սուլթանելիի կողմից։ Գտնվում է Բաքվում, Նիզամիի մետրոյի կայարանի մոտ։ Մզկիթի բակում հայտնաբերվել է թուրք զինվորի գերեզման։ Մզկիթը բաղկացած է երկու հարկերից։ Վերին հարկը կանանց համար է, իսկ առաջին հարկը տղամարդկանց համար։ Մզկիթը կառուցվել է քառակուսի ձևով։ Մզկիթը ունի գմբեթ և մինարե։ Սակայն ինչ-որ պատճառով մինարեթի կառուցումը չի ավարտվել։ Ներկա մինարեթը կառուցվել է ավելի ուշ։ Մզկիթը ներառում է եվրոպական, արևելյան և տեղական ճարտարապետության բոլոր հատկանիշները։ 2000 թվականի ապրիլին մզկիթում սկսվեցին վերանորոգման և վերականգնողական աշխատանքները։ 2001 թվականի հոկտեմբերին մզկիթի վերանորոգման և վերականգնողական աշխատանքները ավարտվել են։

## Պատկերասրահ

Haji Sultan Ali Mosque 3.jpg|Հաջի Սուլթանելի մզկիթ
Haji Sultan Ali Mosque in Baku 5.jpg|Մզկիթի տեսակետը
Haji Sultan Ali Mosque in Baku (minaret).jpg|Մզկիթի մինարե
Haji Sultan Ali Mosque in Baku (dome).jpg|Հաջի Սուլթանելի մզկիթ


## Տես նաև
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

Կատեգորիա:Բաքվի մզկիթներ
Կատեգորիա:1910 հիմնադրումներ
Կատեգորիա:1910 կառուցումն ավարտված մզկիթներ
Մարիա Կիվանուկա

**Մարիա Կիվանուկա** (, ), ուգանդացի տնտեսագետ, գործարար կին և քաղաքական գործիչ, Ուգանդայի ֆինանսների նախարար (2011 թվականի մայիսի 27 - 2015 թվականի մարտի 1)։ 2015 թվականից Ուգանդայի նախագահի ֆինանսական հարցերով ավագ խորհրդատուն է և պատասխանատու է Բրետոն Վուդսի համակարգի համար։

Նախքան կառավարության կազմում նշանակվելը եղել է Radio One-ի և դրա քույր ռադիոկայանի՝ Radio Two-ի գլխավոր գործադիր տնօրեն, որտեղ նրա ընտանիքին պատկանում է բաժնետոմսերի մեծ մասը։ Եղել է նաև Aga Khan հիմնադրամի (Արևելյան Աֆրիկա), Nabagereka Development Trust- ի, Նկումբայի համալսարանի, Ուգանդայի զարգացման բանկի և Stanbic Bank Uganda Limited-ի տնօրենների խորհրդի անդամ։

## Կենսագրություն
Մարիա Կիվանուկան ծնվել է Կամպալայում 1955 թվականի մայիսի 12-ին.: Սովորել և 1973 թվականին ավարտել է Կամպալայի հյուսիսում գտնվող աղջիկների գիշերօթիկ Գայազա ավագ դպրոցը։ 1974 թվականին ընդունվել է Մակերերեի համալսարան, որտեղից 1977 թվականին ստացել է առևտրի բակալավրի աստիճան։ Հետագայում սովորել է Լոնդոնի բիզնես դպրոցում, որտեղից ստացել է բիզնես կառավարման մագիստրոսի աստիճան։

1980-ական թվականներից Մարիա Կիվանուկան ավելի քան տասը տարի աշխատել է Համաշխարհային բանկում որպես Արևելյան Ասիայի և Հարավային Աֆրիկայի տարածաշրջանների տնտեսագետ և ֆինանսական վերլուծաբան։ Մասնավորապես լուսաբանել է Բիրմայում, Մալավիում, Սվազիլենդում և Ուգանդայում իրականացված ծրագրերը։ Համաշխարհային բանկից հեռանալուց հետո վերադարձել է հայրենի Ուգանդա և զբաղվել մասնավոր գործունեությամբ։ Ընտանիքի անդամների հետ միասին հիմնադրել է ձեռնարկություններ հեռարձակման, հրատարակման, անշարժ գույքի և տնտեսական խորհրդատվության բնագավառներում։ 2000-ական թվականներից Բուգանդայի Ննաբագերեկայի ֆինանսական խորհրդատուն է։ 2015 թվականի մարտի 1-ին կառավարության վերակազմավորումից հետո դադարել է պաշտոնավարել և նշանակել է Նախագահի ավագ խորհրդատու։

## Անձնական տվյալներ
Մարիա Կիվանուկան ամուսնացել է *Oscar Industries Limited*-ի գլխավոր գործադիր տնօրեն Մոհան Կիվանուկայի հետ։ 2007 թվականին, Մարիա Կիմանուկայի ֆինանսների նախարար նշանակվելուց չորս տարի առաջ, նրա ամուսինն ընդգրկվել է Ուգանդայի ամենահարուստ մարդկանց ցուցակում։

## Ծանոթագրություններ

## Արտաքին հղումներ
*Full List of Ugandan Cabinet Mininisters, 27 May 2011
*Interview With Maria Kiwanuka In 2012 

Կատեգորիա:Ուգանդացի տնտեսագետներ
Կատեգորիա:Ուգանդայի կին քաղաքական գործիչներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Մակերերեի համալսարանի շրջանավարտներ
Կատեգորիա:Կին գործարարներ
Կատեգորիա:Ֆինանսների նախարարներ
Պատրաիկոս

**Պատրաիկոս**, *Պատրական ծովածոց*, վաղ *Պատրասական ծովածոց* (),  Իոնական ծովի խորը ծովածոց։

## Աշխարհագրություն
Ծովածոցը գտնվում է հունական Պելեպոնես թերակղզու հյուսիսարևմտյան ափի և Էտոլիա և Ակարնանիա մայրցամաքային Հունաստանի հարավային ափի միջև։ Արևելքում՝  Ռիո-Անտիրիո կամրջից ոչ հեռու, նեղ նեղուցով կապված է Կորինֆյան ծովածոցի հետ։ Ծովածոցի երկարությունը 40-50 կմ է, լայնությունը՝ 10-20 կմ, ջրատարածության մակերեսը՝ շուրջ 350 կմ²։ Ծովածոցի հարավարևելյան ափին է գտնվում մեծ քաղաք ու նավահանգիստ Պատրասը, իսկ հյուսիսային ափին՝ քաղաք-նավահանգիստ Մեսոլոնգիոնը։ Ծովածոցը ողջ տարին չի սառչում։ Ջրանկման մակարդակը չի անցնում 40-60 սանտիմետրը։

## Տնտեսություն
Ծովածոցում զարգացած է նավագնացությունը։

## Պատմություն
1571 թվականին ծովածոցում տեղի է ունեցել պատմության ծովային ամենամեծ մենամարտերից մեկը — Լեպանտոյի ծովամարտը։ 1772 թվականին ռուսական նավատորմի Առաջին արշիպելագյան արշավի ժամանակ ծովածոցում տեղի է ունեցել ճակատամարտ ռուսական և թուրքական նավատորմերի միջև, որն ավարտվել է ռուս նավաստիների հաղթանակով։

## Ծանոթագրություններ

Կատեգորիա:Հոնիական ծովի ծովածոցեր
Կատեգորիա:Հունական ծովածոցեր
Լուկաշ Շտետինա

**Լուկաշ Շտետինա** (սլովակ․՝ Lukáš Štetina, ), սլովակ ֆուտբոլիստ, Սպարտա ֆուտբոլային ակումբի և Սլովակիա ազգային հավաքականի պաշտպանն է։

## Կարիերա
### Ակումբային
Շտետինան Նիտրա ակումբի սանն է։ 2009 թ․ ամռանը ֆուտբոլիստն արդեն հանդես էր գալիս Նիտրայի հիմնական կազմում։ 2009 թ․ հուլիսի 11-ին Նիտրայի կազմում նա իր մեկնարկային հանդիպումն է անցկացնում Սլովակիայի առաջնությունում, երբ թիմը մրցում էր Ժիլինայի հետ (1:1)։ 2009/10 մրցաշրջանում Նիտրան կարողանում է զբաղեցնել 4-րդ հորիզոնականը և իրավունք ստանալ մասնակցելու Եվրոպայի Լիգայի խաղարկությանը։ 2010 թ․ հուլիսի 1-ին ֆուտբոլիստը մեկնարկում է եվրոգավաթներում, երբ թիմը մրցում էր հունգարական Գյորի ԷՏՕ ակումբի հետ (2:2)։ Հաջորդ խաղում Նիտրան պարտվում է 3։1 հաշվով և դուրս մնում հետագա պայքարից։

Չնայած այն հանգամանքին, որ ֆուտբոլիստի պայմանագիրը ներկա ակումբի հետ վերջանում էր ամռանը, 2011թ․ փետրվարին Շտետինան հրավիրվում է Խարկով քաղաքի Մետալիստ ակումբ։ Նոր ակումբի կազմում պաշտպանն իր մեկնարկային հանդիպումն անցկացնում է 2011 թ․ փետրվարի 28-ին, երբ թիմը ընկերական խաղ էր անցկացնում Ենիսեյի հետ (0:0)։ Շատ չանցած ֆուտբոլիստը նոր ակումբի կազմում ստանում է 80 համարի մարզաշապիկը։ Ուկրաինայի առաջնությունում իր մեկնարկային հանդիպումն անցկացնում է 2011 թ․ մարտի 5-ին, երբ թիմը մրցում էր Վորսկլայի հետ (0:0)։ Հետագայում ֆուտբոլիստը չի կարողանում ամրապնդվել նոր ակումբի կազմում։ Տատրան և Դուկլա ակումբներում վարձավճարով հանդես գալուց հետո 2013 թ․ հուլիսին Շտետինան պայմանագիր է ստորագրում Դուկլա ակումբի հետ։

### Ազգային հավաքականի կազմում
Սլովակիայի մինչև 19 տ․ հավաքականի կազմում Շտետինան ՈՒԵՖԱ մրցաշարերում անցկացրել է 3 հանդիպում։ Եվս 21 հանդիպում է անցկացրել երիտասարդական հավաքականի կազմում և 1 հանդիպում Սլովակիայի ազգային հավաքականի կազմում։

## Նվաճումներ
* Ուկրաինայի առաջնության բրոնզե մեդալակիր ֊ 2010/11

## Ծանոթագրություններ

## Արտաքին հղումներ
* Շտետինան transfermarkt.com կայքում
* Շտետինան soccerway.com կայքում
* Շտետինան national-football-teams.com կայքում
* Շտետինան fortunaliga.cz կայքում

Կատեգորիա:1991 ծնունդներ
Կատեգորիա:Անձինք այբբենական կարգով
Կատեգորիա:Հուլիսի 28 ծնունդներ
Կատեգորիա:Մետալիստի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Սպարտա Պրահայի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
I’ll Be There

«**I’ll Be There**», ամերիկյան Jackson 5 խմբի երգը։ Թողարկվել է 1970 թվականի օգոստոսի 28-ին որպես խմբի *[[Third Album]]* ալբոմի առաջին սինգլ։

Միացյալ Նահանգներում երգը հասել է առաջին հորիզոնականին՝ այն զբաղեցնելով չորս շաբաթ անընդմեջ (հոկտեմբերի 17-ից մինչև նոյեմբերի 14-ը)։ Այն դարձել է Jackson 5 խմբի չորրորդ անընդմեջ № 1 հիթը իր երկրում («I Want You Back», «ABC» և «The Love You Save» երգերից հետո)։

2011 թվականին այդ երգի սինգլը, որ կատարում է The Jackson 5 խումբը (1970 թվական) ընդգրկվել է «Գրեմմիի» փառքի սրահում։

2015 թվականին ամերիկյան *[[Billboard]]* պարբերականը «I’ll Be There» երգն ընդգրկել է իր «Michael Jackson's Top 50 Billboard Hits» ցանկի երրորդ հորիզոնականում։

### Հիթ-շքերթներ

### Հավաստագրումներ

## Մրայա Քերիի տարբերակ

Ամերիկացի երգչուհի Մրայա Քերին վերջին պահին «I’ll Be There» երգն ընդգրկել է *MTV Unplugged* շոուում կատարելիք երգերի ցանկում այն բանից հետո, երբ նրան հայտնել են, որ արտիստների մեծ մասը հանդիսատեսին կներկայացն առնվազն մեկ քավեր տարբերակի այլ կատարողի երգերից։ «I’ll Be There» երգը դարձել է վեցերորդը երգը, որ կատարվել է *MTV Unplugged* հեռուստահաղորդման ընթացքում, որի ձայագրությունը կայացել է 1992 թվականի մարտի 16-ին։ Երգը կատարվել է ռիթմ ընդ բլյուզ ոճի ամերիկացի երգիչ Թրեյ Լորենսի հետ միասին, որը կատարել է Ջերմեյն Ջեքսոնի հատվածները, իսկ Մրայա Քերին երգել է Մայքլ Ջեքսոնի տողերը։ Երգի քավեր տարբերակի ու *[[MTV Unplugged (մինի ալբոմ)|MTV Unplugged]]* ալբոմի պրոդյուսերներն են Մրայա Քերին ու Ուոլթեր Աֆանասեֆֆը, որը երգի կատարման ժամանակ նվագակցել է դաշնամուրով։

*MTV Unplugged* հեռուստատեսային շոուն եթեր է հեռարձակվել 1992 թվականի մայիսի 20-ին և ունեծել նշանակալի հաջողություն։ Columbia Records լեյբլն ստացել է բազմաթիվ խնդրանքներ՝ «I’ll Be There» երգի թավեր տարբերակը՝ որպես քավեր թողարկելու վերաբերյալ, ինչն այդ ժամանակ նախատեսված չէր։ Շուտով ստեղծվել է կարճ տարբերակ ռադիոկայաների համար (առանց երգչուհու զրույցի հանդիսատեսի հետ), որը ներկայացվել է կոմերցիոն վաճառքի։ Միացյալ Նահանգներում «I’ll Be There» սինգլը թողարկվել է «So Blessed» երգի հետ միասին երկրորդ կողմում (B-side)։ Մեծ Բրիտանիայում սինգլը ներառել է «Vision of Love» երգը կենդանի կատարմամբ և «If It's Over» ու «All in Your Mind» երգերի ալբոմային տարբերակները։

1992 թվականին Մրայա Քերին կատարել է «I’ll Be There» երգը *MTV Unplugged* շարքի իր համերգի ընթացքում MTV ալիքում։ Դրա ձայնագրությունը թողարկվել է որպես սինգլ և նույնպես հասել առաջին հորիզոնականին Միացյալ Նահանգներում։ Դա եղել է նրա վեցերորդ № 1 հիթն Ամերիկայում։

### Հիթ-շքերթներ և հավաստագրումներ

#### Շաբաթական հիթ-շքերթներ

#### Տարեկան հիթ-շքերթներ

#### Տասնամյակի հիթ-շքերթներ

#### Հավաստագրումներ

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:Jackson 5 խմբի երգեր
Կատեգորիա:Զուգերգեր